text: Cimber går frem på indenrigsruterne
  06 august 2010 kl. 10.54
  For 14. måned i træk oplever Cimber Sterling tocifret vækst i antallet af passagerer på flyselskabets indenrigsruter.
  Cimber Sterling befordrer mere end en fjerdedel flere passagerer i juli 2010 end i samme måned sidste år.
   
  Selskabets seneste passagertal viser, at 71.783 danskere i juli 2010 fløj med Cimber Sterling rundt i Danmark - 32 procent flere end i juli sidste år.
  Cimber Sterling flyver til og fra Billund, Bornholm, Karup, København, Sønderborg, Århus og Aalborg, og selskabet kan melde om en positiv udvikling i passagertallet på alle ruter med København-Sønderborg som eneste undtagelse.
   
  Belægningen på indenrigsruterne steg fra 59 til 68 procent.
  